రక్షిత్ శెట్టి

రక్షిత్ శెట్టి (జననం 1983 జూన్ 6) భారతీయ నటుడు మరియు కన్నడ సినిమా నిర్మాత.

విద్య, ఉద్యోగం 
ఉడిపిలో 1983 జూన్ 6న తుళు మాట్లాడే బంట్ కుటుంబంలో రక్షిత్ శెట్టి జన్మించాడు. స్వగ్రామంలోనే పాఠశాల విద్యను పూర్తి చేశాడు. ఆయన కన్నడ చిత్రసీమలో అడుగుపెట్టేముందు N.M.A.M ఇన్స్టిట్యూట్ ఆఫ్ టెక్నాలజీ కళాశాల నుంచి ఎలక్ట్రానిక్స్ మరియు కమ్యూనికేషన్స్ ఇంజనీరింగ్‌లో తన బ్యాచిలర్ డిగ్రీని పూర్తి చేశాడు. రెండు సంవత్సరాలపాటు సాఫ్ట్‌వేర్ ప్రొఫెషనల్‌గా కూడా పనిచేశాడు.

కెరీర్ 
లెట్స్ కిల్ గాంధీ వంటి అనేక విడుదల కాని చిత్రాలతో రక్షిత్ శెట్టి తన కెరీర్‌ను షార్ట్ ఫిల్మ్ మేకర్‌గా ప్రారంభించాడు. అరవింద్ కౌశిక్ దర్శకత్వం వహించిన నామ్ ఏరియల్ ఒండ్ దిన (2010), తుగ్లక్ (2013) లతో చలనచిత్రాలలో ప్రవేశించాడు. అయితే సింపుల్ అగి ఓంద్ లవ్ స్టోరీ (2013) తో విజయం సాధించాడు. దక్షిణ కన్నడ ప్రాంతాన్ని కన్నడ చలనచిత్ర పరిశ్రమలోకి తీసుకురావడానికి ఆయన ప్రసిద్ది చెందాడు.

సింపుల్ అగి ఓంధ్ లవ్ స్టోరీ విజయం తరువాత దర్శకుడు, నిర్మాత అయిన సింపుల్ సుని, రక్షిత్ శెట్టి మొదటగా దర్శకత్వం వహించిన ఉలిదవరు కందంటే (2014) చిత్రానికి పెట్టుబడి పెట్టేలా చేసింది. ఈ చిత్రం బాక్సాఫీస్ వద్ద ఒక మోస్తరు హిట్ అయినప్పటికీ తరువాత కల్ట్ ఫాలోయింగ్ పొందింది. తుళునాడు ప్రజలను చిత్రీకరించడంలో ప్రాంతీయ ప్రామాణికతకు ఈ చిత్రం ప్రశంసలు అందుకుంది. స్కార్‌ఫేస్, షోలే వంటి క్లాసిక్‌లు, పల్ప్ ఫిక్షన్, కిల్ బిల్‌తో సహా టరాన్టినో అనేక చిత్రాలకు కూడా ఈ చిత్రం ధీటుగా నిలిచింది.

స్క్రీన్ రైటింగ్ నుండి 2 సంవత్సరాల విరామం తర్వాత ఆయన 2016 కాలేజ్ కామెడీ చిత్రం కిరిక్ పార్టీతో తిరిగి వచ్చాడు, ఇది బాక్సాఫీస్ వద్ద హిట్ కొట్టింది. భారతీయ కళాశాలల చిత్రణ చాలా సూక్ష్మంగా, హాస్యభరితంగా విమర్శకుల ప్రశంసలు పొందింది. దీంతో కర్నాటక రాష్ట్ర చలనచిత్ర అవార్డుతో పాటు పలు ప్రశంసలు అందుకున్నాడు. ఈ కిరిక్ పార్టీ చిత్రం 2018లో తెలుగులో కిరాక్ పార్టీగా రీమేక్ చేయబడింది.

వ్యక్తిగత జీవితం 
కిరిక్ పార్టీ చిత్రం నిర్మాణ సమయంలో రక్షిత్ శెట్టి తన సహనటి రష్మిక మందన్నతో ప్రేమలో పడి 2017 జూలై 3న ఆమె స్వస్థలమైన విరాజ్‌పేటలో ఒక ప్రైవేట్ వేడుకలో నిశ్చితార్థం చేసుకున్నారు. ఆ తరువాత అనుకూలత సమస్యలను ఉటంకిస్తూ సెప్టెంబరు 2018లో ఈ జంట పరస్పరం తమ నిశ్చితార్థాన్ని విరమించుకున్నారు.

అవార్డులు, నామినేషన్లు

మూలాలు 

భారతీయ సినిమా నటులు
కన్నడ సినిమా నటులు
కన్నడ సినిమా
తుళు ప్రజలు
1983 జననాలు
బిగ్ బాస్ పోటీదారులు